Jeste li znali? (Primjer)

Ime i prezime nastavnika:	prof. Ana Anić
Ime i prezime učenika:	Luka Lukić
Razred i odjeljenje:	2. e
Predmet:	Povijest
Nadnevak predavanja uratka:	27. 4.

Tema – Antička Grčka
Živimo u svijetu koji se stalno mijenja. Zašto bismo u ovome svijetu tehnološkoga napretka trebali posvetiti vrijeme učenju o civilizaciji koja je imala vrhunac prije više od 2000 godina? Zar ne bismo trebali prošlost ostaviti u prošlosti?

Povezat ćemo sve zanimljive činjenice koje otkrijemo kako bismo dobili sliku antičke Grčke. Pokušajte otkriti pitanja, probleme, ideje i rasprave poznate i našem društvu.

Vaš je cilj otkriti 5 nevjerojatnih činjenica vezanih za temu. To mogu biti:

Činjenice, pitanja ili ideje koje smo spomenuli u razredu, a o kojima biste željeli znati više.

Zanimljivosti koje ste sami otkrili.

Možete se koristiti izvorima podataka po želji: novine, časopisi, Internet ili knjige. Možete o temi razgovarati s prijateljima, roditeljima ili rođacima, pa čak i navesti vlastito iskustvo.

Nemojte predavati dosadan uradak! Otkrijte iznenađujuće, urnebesne ili zaista zagonetne podatke koji bi mogli biti dobar doprinos našem projektu.

Jeste li znali?	Izvor
Stari su Grci izmislili Olimpijske igre. Prvi natjecatelji su bili isključivo muškarci, a natjecali su se potpuno goli! Prve Olimpijske igre su bile nalik na ratne igre, a natjecatelji su željeli dokazati da su junaci nalik na bogove….

Tema za razgovor:

Što se, uz (ne)odjevenost natjecatelja, promijenilo u proteklih 2000 godina?	Emisija na televiziji povodom posljednjih Olimpijskih igara.
Svaki put kad glasujemo, sudjelujemo u obliku društvenog uređenja koje su izmislili Grci, a to je demokracija. Svaki građanin Atene je imao pravo i obvezu da glasuje. Ali da biste bili građanin, morali ste posjedovati dvije važne osobine. Morali ste biti muškarac i morali ste biti slobodni. Stoga je zapravo mali broj Grka glasovao – polovicu stanovništva su činile žene, a polovicu muškoga stanovništva su činili robovi….

Teme za razgovor:

Kako možemo razumjeti njihovu demokraciju kad je polovica stanovništva isključena iz sustava glasovanja jer je ženskoga spola, i kad je bilo robova koliko i slobodnih muškaraca?

Temelji li se jedan od naših najvrjednijih ideala na klimavim idejama o tome čiji glas vrijedi, a čiji ne?	Moja baka
Grk zvan Hipokrat je poznat kao otac medicine. Hipokrat je zaslužan za sustavno i znanstveno bavljenje medicinom, a također je uveo pojam liječnika. Nakon što liječnici diplomiraju, još uvijek polažu Hipokratovu zakletvu....

Teme za razgovor:

Koja su Hipokratova otkrića još i danas važna?

Kakva je bila medicina prije Hipokrata?	Internet (http://www.mlahanas.de/Greeks/Med.htm)

11

Inquiry Rubric

2005-05-01